REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/197-20

9. decembar 2020. godine

B e o g r a d

Z A P I S N I K

10. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 9. DECEMBRA 2020. GODINE

 Sednica je počela u 9.35 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nevena Veinović, Jovan Palalić, Luka Kebara, Ilija Matejić, Vuk Mirčetić, Uglješa Mrdić, Violeta Ocokoljić, Olja Petrović i Željko Tomić.

Sednici je prisustvovao Arpad Fremond, zamenik člana Odbora Balinta Pastora.

 Sednici nisu prisustvovali članovi Odbora: Marija Jevđić, Đuro Perić, Milenko Jovanov, Toma Fila, Milena Popović, niti njihovi zamenici.

 Sednici Odbora prisustvovao je Saša Stevanović, državni sekretar u Ministarstvu finansija.

Na predlog predsednika, Odbor je jednoglasno (11 glasova za) usvojio sledeći

D n e v n i r e d:

- Usvajanje zapisnika Sedme, Osme i Devete sednice Odbora -

1. Razmatranje Predloga odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2020. godinu (400-2005/20 od 4. decembra 2020. godine), koji je podnela Vlada;

2. Razmatranje Predloga zakona o budžetu Republike Srbije za 2021. godinu, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2021. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2021. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2021. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2021. godinu, koji je podnela Vlada (broj 400-1861/20 od 20. novembra 2020. godine), u pojedinostima;

 3. Razmatranje Predloga zakona o budžetskom sistemu, koji je podnela Vlada (broj 400-1859/20 od 20. novembra 2020. godine), u pojedinostima.

 Pre prelaska na odlučivanje o tačkama Dnevnog reda, Odbor je jednoglasno (11 glasova za), bez primedaba, usvojio zapisnike Sedme, Osme i Devete sednice Odbora.

 **Prva tačka dnevnog reda.** Razmatranje Predloga odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2020. godinu (400-2005/20 od 4. decembra 2020. godine), koji je podnela Vlada

Odbor je razmotrio Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2020. godinu i smatra da je Predlog odluke u skladu sa Ustavom i pravnim sistemom Republike Srbije.

Odbor je odluku doneo jednoglasno (11 glasova za).

Za izvestioca Odbora na sednici Narodne skupštine određen je predsednik Odbora.

 **Druga tačka dnevnog reda.** Razmatranje Predloga zakona o budžetu Republike Srbije za 2021. godinu, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2021. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2021. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2021. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2021. godinu, koji je podnela Vlada (broj 400-1861/20 od 20. novembra 2020. godine), u pojedinostima

Za reč se javio Saša Stevanović, državni sekretar u Ministarstvu finansija, koji je najavio da će biti urađena ispravka u pravno-tehničkoj redakciji teksta amandmana na član 3. koji je podnela Vlada.

 Odbor je razmotrio i smatra da nije u skladu sa članom 69. Zakona o budžetskom sistemu amandman na član 8. sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami.

 Odbor je odluku doneo jednoglasno (11 glasova za).

Odbor je, u skladu sa članom 164. Poslovnika Narodne skupštine, razmotrio Predlog zakona o budžetu Republike Srbije za 2021. godinu, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2021. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2021. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2021. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2021. godinu, koji je podnela Vlada, u pojedinostima i smatra da su u skladu sa Ustavom i pravnim sistemom Republike Srbije sledeći amandmani:

 - na član 1. koji je podnela Vlada;

 - na član 3. koji jepodnela Vlada;

 - na član 8. sa ispravkom, koji je podnela Vlada.

Odbor je odluku doneo jednoglasno (11 glasova za).

 Za izvestioca Odbora na sednici Narodne skupštine određen je predsednik Odbora.

 **Treća tačka dnevnog reda.** Razmatranje Predloga zakona o budžetskom sistemu, koji je podnela Vlada (broj 400-1859/20 od 20. novembra 2020. godine), u pojedinostima

Odbor je, u skladu sa članom 164. Poslovnika Narodne skupštine, razmotrio i smatra da je u skladu sa Ustavom i pravnim sistemom Republike Srbije amandman na član 1. Predloga zakona o izmenama i dopunama Zakona o budžetskom sistemu koji je podneo Odbor za finansije, republički budžet i kontrolu trošenja javnih sredstava.

Odbor je odluku doneo jednoglasno (11 glasova za).

 Za izvestioca Odbora na sednici Narodne skupštine određen je predsednik Odbora.

 Sednica je završena u 9,45 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević